CELEX: E2016P0004
Language: et
Date: 2016-03-02 00:00:00
Title: EFTA järelevalveameti 2. märtsil 2016 Norra Kuningriigi vastu algatatud hagi (kohtuasi E-4/16)

15.9.2016   
            
            
               ET
            
            
               Euroopa Liidu Teataja
            
            
               C 338/12
            
         EFTA järelevalveameti 2. märtsil 2016 Norra Kuningriigi vastu algatatud hagi
   (kohtuasi E-4/16)
   (2016/C 338/14)
   EFTA järelevalveamet, Rue Belliard 35, 1040 Brussels, Belgium, keda esindavad Carsten Zatschler, Clémence Perrin ja Marlene Lie Hakkebo, algatasid 2. märtsil 2016 EFTA kohtus hagi Norra Kuningriigi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et Norra Kuningriik on jätnud täitmata EFTA riikide vahelise järelevalveameti ja kohtu asutamist käsitleva lepingu artiklist 33 tulenevad kohustused, jättes kõnealuse lepingu artikli 31 lõike 2 alusel Norra Kuningriigile edastatud põhjendatud arvamuses määratud tähtajaks võtmata meetmed, mis on vajalikud, et täita EFTA kohtu 2. detsembri 2013. aasta otsust kohtuasjas E-13/13 (EFTA järelevalveamet vs. Norra Kuningriik);
            
         
               2.
            
            
               kohustaks kostjat kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi käsitleb asjaolu, et Norra Kuningriik on jätnud hiljemalt 8. septembriks 2015 täitmata EFTA järelevalveameti 8. juuli 2015. aasta põhjendatud arvamuse, mis käsitleb riigi suutmatust täita EFTA riikide vahelise järelevalveameti ja kohtu asutamist käsitleva lepingu artiklist 33 tulenevad kohustused ja võtta meetmeid, et täita EFTA kohtu 2. detsembri 2013. aasta otsust kohtuasjas E-13/13 (EFTA järelevalveamet vs. Norra Kuningriik).
            
         
               —
            
            
               Kohtuasjas E-13/13 käsitleti Euroopa Parlamendi ja nõukogu 26. oktoobri 2005. aasta direktiivi 2005/60/EÜ (rahandussüsteemi rahapesu ja terrorismi rahastamise eesmärgil kasutamise vältimise kohta) järgimist Norra Kuningriigi poolt.